CELEX: 22021D0043
Language: sk
Date: 2020-12-10 00:00:00
Title: Rozhodnutie č. 1/ES/2020 z 10. decembra 2020 Spoločného výboru zriadeného na základe Dohody o vzájomnom uznávaní medzi Európskym spoločenstvom a Japonskom, pokiaľ ide o registráciu orgánov posudzovania zhody podľa sektorovej prílohy o telekomunikačných terminálnych zariadeniach a rádiových zariadeniach [2021/43]

20.1.2021   
            
            
               SK
            
            
               Úradný vestník Európskej únie
            
            
               L 18/1
            
         
      ROZHODNUTIE č. 1/ES/2020
      z 10. decembra 2020
      Spoločného výboru zriadeného na základe Dohody o vzájomnom uznávaní medzi Európskym spoločenstvom a Japonskom, pokiaľ ide o registráciu orgánov posudzovania zhody podľa sektorovej prílohy o telekomunikačných terminálnych zariadeniach a rádiových zariadeniach [2021/43]
      SPOLOČNÝ VÝBOR,
      so zreteľom na Dohodu o vzájomnom uznávaní medzi Európskym spoločenstvom a Japonskom, a najmä na jej článok 8 ods. 3 písm. a) a článok 9 ods. 1 písm. b),
      keďže Spoločný výbor má prijať rozhodnutie o registrácii orgánu resp. orgánov posudzovania zhody podľa sektorovej prílohy,
      ROZHODOL TAKTO:
      
                  1.
               
               
                  Ďalej uvedený orgán posudzovania zhody je zaregistrovaný podľa sektorovej prílohy o telekomunikačných terminálnych zariadeniach a rádiových zariadeniach k dohode pre ďalej uvedené výrobky a postupy posudzovania zhody. Táto registrácia sa týka rozšírenia rozsahu pôsobnosti určeného orgánu posudzovania zhody podľa sektorovej prílohy o telekomunikačných terminálnych zariadeniach a rádiových zariadeniach s cieľom zahrnúť sem okrem zákona o rozhlase aj zákon o telekomunikáciách.
                  
                              Názov, skratka a kontaktné údaje orgánu posudzovania zhody:
                              Názov: PHOENIX TESTLAB GmbH
                              Adresa: Königswinkel 10, D-32825 Blomberg, NEMECKO
                              Telefónne číslo: +49 5235 9500 24
                              Číslo faxu: +49 5235 9500 28
                              E-mailová adresa: bentje.holger@phoenix-testlab.de
                              Adresa URL: http://www.phoenix-testlab.de
                              Kontaktná osoba určeného orgánu posudzovania zhody: Holger Bentje
                           
                        
                              Rozsah registrácie, pokiaľ ide o výrobky a postupy posudzovania zhody:
                              
                                           
                                       
                                       
                                          v prípade zákona o telekomunikáciách
                                          
                                                      —
                                                   
                                                   
                                                      Terminálne zariadenia na účely telefónnych hovorov (všetko zariadenie)
                                                   
                                                
                                                      —
                                                   
                                                   
                                                      Terminálne zariadenia okrem predchádzajúcej položky (všetko zariadenie)
                                                   
                                                
                                    
                                           
                                       
                                       
                                          v prípade zákona o rozhlase:
                                          
                                                      —
                                                   
                                                   
                                                      Osobitné rádiové zariadenie uvedené v článku 38–2–2 ods. 1 bodoch i), ii), iii) zákona o rozhlase
                                                   
                                                
                                    
                        
            
                  2.
               
               
                  Týmto rozhodnutím sa nahrádza každá predchádzajúca registrácia uvedeného orgánu posudzovania zhody, pokiaľ ide o uplatniteľné zákony, iné právne predpisy a správne opatrenia uvedené v odseku 1.
               
            
                  3.
               
               
                  Toto rozhodnutie, vypracované dvojmo, podpisujú spolupredsedovia. Toto rozhodnutie nadobúda účinnosť dňom posledného podpisu.
               
            
         
            v Tokiu 6. novembra 2020
            
               v mene Japonska
            
            Daisuke NIHEI
         
         
            v Bruseli 10. decembra 2020
            
               v mene Európskej únie
            
            Lucian CERNAT